Fra 1962 til 1970 var han kapellan på øya Mali Lošinj. Fra 1970 til 1974 var Župan prest og dekan på øya Cres. Fra 1979 til 1989 var han igjen i Mali Lošinj, nå som sogneprest og dekan. I 1989 ble han utnevnt til generalvikar for biskop Josip Bozanić i bispedømmet Krk. Han tjenestegjorde i dette embede til 1997. Etter at Josip Bozanić ble utnevnt til erkebiskop av Zagreb, ble han utnevnt til bispedømmeadministrator den 6. oktober 1997.